  Майя Бывальцева 8-тӥ куартолэзе Удмуртиын гудыръялоз но ӧжыт зороз. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Вирнуналэ улосвылын пильмаськылозы, шундыӝужан палась ёросъёсын тросгес, шор ёросъёсын ӧжыт зорылоз. Ӵукна куд-ог интыосын кӧня ке бус луоз. Нуназе интыосын гудыръялоз. Тӧл лымшорысь шундыпуксён пала воштӥськыса секундскын 5-10 метре пельтоз, гудыръян дыръя кужмояллялоз. Нуназе элькунъя +20…+25 градус возиськоз. Омыр зӥбет луло узвесь юбоя 746 миллиметр луоз, омырлэн мускытлыкез – 73 процент.  Тодэ вайытом, 7-тӥ куартолэзе Удмуртиын нырысетӥ гудыръянэз пусйизы. Куазез эскерисьёслэн ивортэмзыя, таиз арня пӧсь луоз.  Тегъёс: МЧС Удмуртия куазь тулыс  